Specialiųjų pirkimo sąlygų 
5 priedas

Sutarties projektas

TELEMETRINĖS TRANSPORTO KONTROLĖS SISTEMOS NUOMOS VIEŠOJO PIRKIMO-PARDAVIMO SUTARTIS 
NR._______/_________

2026 m. __________  __ d.
                     (sudarymo data)
Vilnius

[bookmark: _Hlk175659023]_____________, įstaigos kodas___________, atstovaujama (-as) ________________, veikiančio (-ios) pagal ____________________________ , toliau vadinamas Pirkėjas ir 
__________, įmonės kodas ______________, atstovaujama (-as) ___________, veikiančio (-ios) pagal _______________________________, toliau vadinama Tiekėjas, 
(jei tai tiekėjų grupė – atitinkami duomenys apie kiekvieną partnerį)
toliau kartu vadinamos Šalimis, o atskirai – Šalimi, sudarė šią telemetrinės transporto kontrolės sistemos nuomos viešojo pirkimo-pardavimo sutartį (toliau – Sutartis) ir susitarė dėl Sutartyje išvardintų sąlygų. 

1. SUTARTIES DALYKAS

1.1. Tiekėjas įsipareigoja Sutartyje numatyta tvarka sumontuoti ir išnuomoti (perduoti) Pirkėjui laikinai valdyti ir naudoti telemetrinės transporto kontrolės sistemą (toliau – Prekės), kurios aprašymas ir kiti reikalavimai nurodyti telemetrinės transporto kontrolės sistemos nuomos techninėje specifikacijoje (Sutarties 1 priedas) ir suteikti Prekių sumontavimo, parengimo darbui, išmontavimo ir kitas paslaugas, susijusiais su Prekėmis (toliau – Paslaugos), o Pirkėjas įsipareigoja priimti laikinai valdyti ir naudoti tvarkingas ir kokybiškas Prekes bei suteiktas Paslaugas ir sumokėti Tiekėjui už jas sutartais įkainiais Sutarties 2.5 papunktyje nurodyta tvarka.
1.2. Pirkėjas pasirašo Prekių perdavimo–priėmimo aktą, jei visos nuomojamos Prekės ir atliktos Paslaugos atitinka Sutartyje nustatytus reikalavimus, yra tinkamai sumontuotos ir perduotos bei įvykdyti kiti Sutartyje nustatyti Tiekėjo įsipareigojimai. Prekių nuomos terminas, kuris yra 36 (trisdešimt šeši) mėnesiai, ir mokestis pradedamas skaičiuoti nuo Prekių perdavimo-priėmimo akto pasirašymo dienos. 

2. SUTARTIES VERTĖ IR ATSISKAITYMO TVARKA

2.1. Sutarčiai taikoma fiksuoto įkainio kainodara. 
2.2. Pradinės Sutarties vertė yra 25206,61 Eur (Dvidešimt penki tūkstančiai du šimtai šeši Eur, 61 ct.), be pridėtinės vertės mokesčio (toliau – PVM). Sutarties kaina įskaitant PVM ir visas su nuomojamų Prekių pateikimu susijusias išlaidas yra 30500,00 Eur (Trisdešimt tūkstančių penki šimtai Eur, 00 ct).
Prekių ir Paslaugų įkainiai ir preliminarūs kiekiai:
	Eil. Nr.
	Pavadinimas
	Preliminarus kiekis* 
(36 mėn.)
	1 vieneto mėnesio nuomos įkainis / 1 paslaugos įkainis
EUR be PVM

	1
	2
	3
	4

	1.
	Telemetrinės transporto kontrolės įrangos nuoma 
	53
	

	2.
	Telemetrinės transporto kontrolės įrangos sumontavimo paslaugos 
	53
	

	3.
	Telemetrinės transporto kontrolės įrangos išmontavimo paslaugos
	53
	



* Bus perkama pagal poreikį

[bookmark: _Hlk175659103][bookmark: _Hlk65835540]2.3. Sutarties įkainiai apima visas Tiekėjo išlaidas, susijusias su Sutartyje numatytų įsipareigojimų vykdymu, ir visas kitas išlaidas bei mokesčius, susijusius su nuomojamų Prekių pateikimu ir Paslaugų atlikimu. Jokios papildomos Tiekėjo išlaidos nebus apmokamos ar kompensuojamos. Prekių atsitiktinio žuvimo ar sugedimo rizika jų transportavimo metu iki kol Prekės perduodamos Pirkėjui, pasirašant Prekių perdavimo–priėmimo aktą, atitenka Tiekėjui.
2.4. Pradinės Sutarties vertė gali būti perskaičiuojama esant sąlygoms, nurodytoms Sutarties 2.8 papunktyje.
2.5. Atsiskaitymo tvarka:
2.5.1. Už faktiškai išnuomotas Prekes ir atliktas Paslaugas Pirkėjas įsipareigoja sumokėti Tiekėjui per 30 (trisdešimt) kalendorinių dienų nuo PVM sąskaitos faktūros gavimo dienos, prieš tai pasirašius Prekių perdavimo–priėmimo aktą ir nenurodžius jokių Prekių ar Paslaugų defektų, Sutarties 2.2 p. nurodytais įkainiais. 
2.5.2. Pirmo ir paskutinio Sutarties galiojimo mėnesio mėnesinis nuomos mokestis apskaičiuojamas proporcingai dienų skaičiui. 
2.6. Pirkėjas neįsipareigoja nupirkti viso numatyto preliminaraus Prekių ar Paslaugų kiekio. Prekės ir Paslaugos bus perkamos pagal poreikį, Sutarties 2.2 punkte nurodytais Prekių ir Paslaugų įkainiais, neviršijant Sutarties 2.2 papunktyje nurodytos maksimalios Sutarties kainos.
2.7. Išankstinė įmoka (avansas) už Prekes ir Paslaugas Tiekėjui nemokama. 
2.8. Bet kuri Sutarties Šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 2.8.3 papunktyje, viršija 5 procentus. Atlikdamos perskaičiavimą Šalys vadovaujasi Valstybės duomenų agentūros Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
2.8.1. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius perskaičiuotą pradinės sutarties vertę.
2.8.2. Perskaičiuoti įkainiai taikomi laikotarpiams, prekėms ir paslaugoms po to, kai Šalys sudaro susitarimą dėl įkainių perskaičiavimo. 
2.8.3. Nauji įkainiai apskaičiuojami pagal formulę:
, kur
a – įkainis- (Eur be PVM)
a1 – perskaičiuoti (pakeisti) įkainiai (Eur be PVM)
k – Pagal vartotojų kainų indeksą apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 , (proc.) kur
Indnaujausias – kreipimosi dėl įkainių perskaičiavimo išsiuntimo kitai šaliai datą, naujausias paskelbtas vartojimo prekių ir paslaugų indeksas.
Indpradžia – laikotarpio pradžios datos (mėnesio) vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
2.8.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinama iki dviejų skaitmenų po kablelio. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas.
2.8.5. Įkainių pakeitimas įforminamas papildomu susitarimu prie Sutarties, pasirašomu abiejų Sutarties Šalių, kuris įsigalioja sekančią darbo dieną nuo pasirašymo datos (Šalys pasirašydamos papildomą susitarimą privalo nurodyti pasirašymo datą).

3. ŠALIŲ TEISĖS IR PAREIGOS

3.1. Tiekėjo įsipareigojimai ir teisės:
[bookmark: _Hlk175659191]3.1.1. Prekės turi būti sumontuotos į Pirkėjui priklausančias ar jo teisėtai valdomas transporto priemones ir perduotos per 1 (vieną) mėnesį nuo Sutarties įsigaliojimo dienos šiais Pirkėjo veiklos adresais: 
1. Pravieniškių 2 kalėjimas, Pravieniškių g. 57, Pravieniškės, Kaišiadorių r.;
2. Pravieniškių 1 kalėjimas, Pravieniškių g. 5, Pravieniškės, Kaišiadorių r.;
3. Vilniaus kalėjimas, Rasų g.8, Vilnius;
4. Alytaus kalėjimas, Ulonų g. 8 A, Alytus;
5. Marijampolės kalėjimas, Sporto g. 7, Marijampolė;
6. Šiaulių kalėjimas, Trakų g. 10, Šiauliai;
7. Panevėžio kalėjimas, Puzino g. 12, Panevėžys;
8. Kauno kalėjimas, Technikos g. 34, Kaunas A. Mickevičiaus g. 11, Kaunas;
9. L. Sapiegos g. 1, Vilnius.
3.1.2. Prekių sumontavimo ir perdavimo terminas Šalių susitarimu, gali būti pratęstas, bet ne ilgiau kaip 5 (penkias) darbo dienas ir tik tuo atveju, jeigu Prekių sumontavimas ir perdavimas vėluoja ne dėl Tiekėjo kaltės, o Tiekėjas tai gali pagrįsti raštiškai;
3.1.3. laiku, kaip nurodyta Sutarties 3.1.1 papunktyje sumontuoti ir perduoti Sutarties 1 priede numatytas kokybiškas Prekes, atitinkančias Sutarties 1 priede bei tokios rūšies ir tokio naudojimo laiko Prekėms įprastai keliamus reikalavimus, laikantis visų techninių montavimo reikalavimų, nepažeidžiant transporto priemonės salono, jeigu transporto priemonė nauja, nepažeidžiant transporto priemonės gamyklinės garantijos, pasirašant Prekių perdavimo–priėmimo aktą bei pateikiant visą būtiną dokumentaciją, susijusią su Prekių naudojimu ir priežiūra, lietuvių kalba arba vertimą į lietuvių kalbą;
3.1.4. tuo atveju, kai Tiekėjo sumontuotos ir perduotos Prekės veikia netinkamai ar neveikia, Tiekėjas per 7 (septynias) kalendorines dienas, Pirkėjui pareikalavus, privalo sumokėti Pirkėjui 10,00 (dešimt) eurų dydžio baudą už kiekvieną pažeidimo dieną, kai bent 1 (viena) Prekė veikia netinkamai ar neveikia. Baudos sumokėjimas neatleidžia Tiekėjo nuo pareigos atlyginti Pirkėjo nuostolius ir vykdyti Sutartyje nustatytus įsipareigojimus;
3.1.5. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą. Konfidencialia informacija pagal Sutartį laikoma visa informacija, gauta ir / ar sužinota vykdant Sutartį;
3.1.6. savo sąskaita pašalinti savo pastebėtus ir / ar Pirkėjo nurodytus nuomos sąlygų trūkumus;
3.1.7. užtikrinti priešgaisrinės saugos, aplinkos apsaugos, darbų saugos bei kitų teisės aktų nustatytų reikalavimų, taikomų teikiant nuomą, laikymąsi;
3.1.8. pažeidęs Sutarties 3.1.5 papunkčio nuostatas, privalo atlyginti Pirkėjo ir / ar trečiųjų šalių patirtus nuostolius; 
3.1.9. PVM sąskaitas faktūras pateikti naudodamasis informacinės sistemos „SABIS“ priemonėmis, kaip numatyta Lietuvos Respublikos viešųjų pirkimų įstatymo 22 str. 3 d. Tiekėjui nepateikus sąskaitų faktūrų per „SABIS“, Pirkėjas turi teisę nevykdyti mokėjimo. PVM sąskaitose faktūrose turi būti nurodyti sumontuotų ir perduotų nuomai Prekių, suteiktų paslaugų kiekiai, kainos, Sutarties data ir numeris; 
3.1.10. Pirkėjui pareikalavus, sumokėti 0,03 procento dydžio delspinigius nuo laiku nesumontuotų ir neperduotų Prekių kainos be PVM už kiekvieną uždelstą kalendorinę dieną, kai vėluojama Sutarties 3.1.1 papunktyje nustatytais terminais sumontuoti ir perduoti Prekes. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus;
3.1.11. atlyginti Pirkėjo patirtus nuostolius per 20 (dvidešimt) kalendorinių dienų, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai Pirkėjui, jeigu trečiųjų šalių reikalavimai Pirkėjui susiję su intelektinės nuosavybės teisių pažeidimais arba jeigu Pirkėjo nuostoliai atsiranda dėl Tiekėjo kaltės, jam nevykdant arba netinkamai vykdant Sutartį;
3.1.12. apmokėti visas Prekių funkcionavimui būtinas GSM ryšio ir duomenų perdavimo paslaugas, aptarnavimo ir visas su Prekių administravimu ir priežiūra susijusias paslaugas;
3.1.13. nenaudoti Pirkėjo Prekių ženklų ar pavadinimo jokioje reklamoje, leidiniuose ar kt. be išankstinio raštiško Pirkėjo sutikimo;
3.1.14. Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, Tiekėjas įsipareigoja užtikrinti, kad Sutartį vykdys tik tokią teisę turintys asmenys;
3.1.15. Tiekėjas turi teisę prieštarauti nepagristiems mokėjimams subtiekėjams, jei Pirkėjas naudojasi Sutarties 3.4.13 papunktyje įtvirtinta tiesioginio atsiskaitymo su subtiekėjais galimybe.
3.1.16. Tiekėjas įsipareigoja laikytis perkančiosios organizacijos savarankiškai nustatytų aplinkos apsaugos kriterijų:
3.1.16.1. Paslaugų teikimo metu susidariusios atliekos ir pakuotės turi būti tvarkomos vadovaujantis atliekų tvarkymą reglamentuojančiais teisės aktais ir perduodamos įmonėms, turinčioms teisę tokias atliekas tvarkyti;
3.1.16.2. jeigu vykdant sutartį naudojamos priemonės (medžiagos), kurios tiekiamos antrinėje pakuotėje, tokia pakuotė turi būti pagaminta iš perdirbtos žaliavos arba pakuotė turi būti pagaminta taip, kad ją būtų galima pakartotinai naudoti, perdirbti ar kitaip naudoti.
Perkančiajai organizacijai pareikalavus, Tiekėjas privalo pateikti savarankiškai nustatytų aplinkos apsaugos kriterijų įgyvendinimą pagrindžiančius įrodymus. Jei vykdant Sutartį nebus laikomasi šiame papunktyje nurodytų aplinkosauginių reikalavimų, Tiekėjui už kiekvieną nustatytą pažeidimą bus taikoma 100,00 Eur bauda.
3.2. Pirkėjo įsipareigojimai ir teisės:
3.2.1. Priimti sumontuotas ir perduotas nuomai Prekes ir/ar suteiktas Paslaugas, jas patikrinti, ir įsitikinus, kad Prekės ir/ar Paslaugos atitinka Sutartyje nustatytus reikalavimus, per Sutarties 2.5 papunktyje nustatytą terminą apmokėti Tiekėjui už sumontuotas ir perduotas nuomai kokybiškas Prekes ir/ar suteiktas Paslaugas, atitinkančias Sutarties 1 priede esančią techninę specifikaciją bei tokios rūšies ir tokio naudojimo laiko Prekėms ir/ar Paslaugų atlikimui įprastai keliamus reikalavimus, Sutarties 2.2 papunktyje nurodytais įkainiais pagal pateiktą PVM sąskaitą-faktūrą.
[bookmark: _Hlk175659243]3.2.2. Ne vėliau kaip per 5 (penkias) darbo dienas pasirašyti Prekių perdavimo–priėmimo aktą arba atmesti Tiekėjo prašymą pasirašyti Prekių perdavimo–priėmimo aktą, nurodydamas priimto sprendimo motyvus bei priemones, kurių Tiekėjas privalo imtis, kad Prekių perdavimo–priėmimo aktas būtų pasirašytas. Prekių perdavimo–priėmimo aktas pasirašomas 2 (dviem) vienodą teisinę galią turinčiais egzemplioriais;
3.2.3. Jei gavus Prekes paaiškėja, kad išnuomotos Prekės neatitinka Prekių gamintojo kokybės standartų, nustatomi kitokie defektai, trūkumai arba Prekės neatitinka Sutarties 1 priede pateiktai techninei specifikacijai, per 3 (tris) darbo dienas nuo trūkumų nustatymo dienos surašyti Prekių defektinį aktą ir išsiųsti jį pasirašyti Tiekėjui. Negavus Tiekėjo pasirašyto Prekių defektinio akto per 3 (tris) darbo dienas arba Tiekėjui atsisakius jį pasirašyti, laikoma, kad Tiekėjas nevykdo savo sutartinių įsipareigojimų; 
3.2.4. Tiekėjui pareikalavus, sumokėti 0,03 procento dydžio delspinigius nuo neapmokėtos  kainos be PVM už kiekvieną uždelstą kalendorinę dieną, kai už išnuomotas Prekes ir atliktas Paslaugas nesumokama Sutarties 2.5. papunktyje numatyta tvarka. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus;
3.2.5. Suteikti informaciją ir /ar dokumentus, būtinus Sutarčiai vykdyti;
3.2.6. Ne vėliau kaip per 3 (tris) darbo dienas nuo Sutarties įsigaliojimo ir/ar Sutarties 7.1 papunktyje nurodytos informacijos gavimo raštu, informuoti subtiekėjus apie tiesioginio atsiskaitymo galimybę, prašant subtiekėjų, norinčių pasinaudoti tokia galimybe, raštu pateikti prašymą Pirkėjui per 3 (tris) darbo dienas;
3.2.7. Pirkėjas turi teisę tiesiogiai atsiskaityti su subtiekėjais. Tokio atsiskaitymo tvarka nustatoma trišalėje sutartyje, kurią sudaro Pirkėjas, Tiekėjas ir jo subtiekėjas.

4. ATSAKOMYBĖS PAGAL SUTARTĮ NETAIKYMAS ARBA ATLEIDIMAS NUO ATSAKOMYBĖS 

4.1. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
4.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ patvirtintų taisyklių nuostatos. Jeigu Tiekėjo subtiekėjas susiduria su nenugalimos jėgos aplinkybėmis, remtis šia sąlyga Tiekėjas gali tik tokiu atveju, jei negali pasitelkti kito subtiekėjo nepatirdamas nepagrįstų išlaidų;
4.1.2. dėl Europos Sąjungos valstybių veiksmų –  kai prievolę pagal Sutartį įvykdyti neįmanoma  dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti;
[bookmark: _Hlk72768343]4.1.3. jei po Sutarties pasirašymo atsiranda naujų aplinkybių, kurios nebuvo žinomos (apribojimas verslui, judėjimui tarp savivaldybių, prekių pristatymo vėlavimas sugriežtinto karantino laikotarpiu ir pan.), jei tai turi įtakos Prekių tiekimui ir Tiekėjas gali tai pagrįsti konkrečiais dokumentais ar įrodymais, ir tai nepriklauso nuo Tiekėjo valios, veikimo ar neveikimo. 
4.2. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4.3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento. Jeigu šalis laiku neišsiunčia pranešimo arba neinformuoja ir nepateikia nurodytų aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

5. GINČŲ SPRENDIMO TVARKA

5.1. Kilusius tarp Šalių ginčus dėl šios Sutarties vykdymo abi Šalys sprendžia derybų būdu.
5.2. Jei ginčo nepavyksta išspręsti derybomis per 30 (trisdešimt) darbo dienų, jis sprendžiamas vadovaujantis Lietuvos Respublikos teisės aktų nustatyta tvarka teisme pagal Pirkėjo buveinės vietą.

6. PREKIŲ KOKYBĖ

[bookmark: _Hlk175659345]6.1. Pagal šią Sutartį sumontuotų ir perduotų nuomai Prekių kokybė turi atitikti tuos kokybės reikalavimus, parametrus ir sąlygas, kurie nurodyti techniniuose dokumentuose ir kurie įprastai keliami tokios rūšies ir tokio naudojimo laiko Prekėms.
6.2. Nuomojamos  Prekės turi atitikti Lietuvos Respublikos teisės aktų, reglamentuojančių pirkimo objekto sritį, reikalavimus.

7. SUBTIEKIMAS 

7.1. Tiekėjas Sutarties vykdymui pasitelkia subtiekėjus, jeigu pasiūlymo pateikimo metu jie buvo žinomi: ____________(išvardijami žinomi subtiekėjai). Tuo atveju, jei pasiūlymo pateikimo metu Tiekėjui nebuvo žinomi subtiekėjai, Tiekėjas po Sutarties sudarymo įsipareigoja ne vėliau kaip iki Sutarties vykdymo pradžios Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas privalo informuoti Pirkėją apie minėtos informacijos pasikeitimus visu Sutarties vykdymo metu;
7.2. Subtiekėjo pasitelkimas nekeičia Tiekėjo atsakomybės dėl Sutarties vykdymo. 
7.3. Tiekėjas gali pakeisti subtiekėjus, jeigu Sutarties vykdymo metu jie:
7.3.1. nevykdo, netinkamai vykdo įsipareigojimus Tiekėjui, nepajėgūs vykdyti įsipareigojimų Tiekėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;
7.3.2. dėl objektyvių priežasčių (nutrūkus teisiniams santykiams su Tiekėju, subtiekėjui atsisakius atlikti įsipareigojimus ir kt.) nebegali atlikti visų ar dalies Sutartyje nurodytų įsipareigojimų.
7.4. Apie subtiekėjų keitimą Tiekėjas iš anksto raštu turi informuoti Pirkėją, nurodydamas subtiekėjų pakeitimo priežastis ir būsimus subtiekėjus. Pasitelkdamas ir vėliau keisdamas subtiekėjus, Tiekėjas turi užtikrinti, kad subtiekėjai yra pajėgūs ir kompetentingi jiems pavestų užduočių tinkamam vykdymui. Subtiekėjai gali būti keičiami tik gavus rašytinį Pirkėjo sutikimą. Subtiekėjų keitimas įforminamas Sutarties Šalių pasirašomu susitarimu, kuris tampa neatskiriama Sutarties dalimi.
[bookmark: _Hlk70604970]
8. SUTARTIES VYKDYMO STABDYMAS 

8.1. Sutarties vykdymas stabdomas šiais atvejais:
8.1.1. esant 4 skyriuje numatytoms aplinkybėms – Sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Sutarties;
8.1.2. esant nuo Pirkėjo priklausančių aplinkybių, dėl kurių Pirkėjas negali priimti Prekių. Pirkėjas turi teisę reikalauti sustabdyti Prekių perdavimą iki atitinkamų aplinkybių pasibaigimo;
8.1.3. esant kitoms aplinkybėms, kurios nebuvo žinomos pirkimo vykdymo metu ir su kuriomis susidurtų bet kuris kitas Pirkėjas ir (ar) Tiekėjas.
8.2. Atsiradus aplinkybėms, dėl kurių Tiekėjas negali vykdyti sutartinių įsipareigojimų, Tiekėjas apie tai nedelsdamas privalo informuoti Pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Tiekėjo. Išnykus aplinkybėms, trukdžiusioms Tiekėjui vykdyti sutartinius įsipareigojimus, sustabdytos Sutarties vykdymas atnaujinamas. Sutartinių įsipareigojimų vykdymas Sutarties 8.1.1 – 8.1.3 papunkčiuose nustatytais atvejais sustabdomas raštu, nurodant priežastis ir sustabdymo terminą. Sutartinių įsipareigojimų vykdymas atnaujinamas pasibaigus sustabdymą lėmusioms aplinkybėms. 
8.3. Tais atvejais, kai sutarties vykdymas sustabdomas likus iki sutarties termino pabaigos mažiau laiko, nei sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos. 
8.4. Tais atvejais, kai sutarties vykdymas sustabdomas likus iki sutarties termino pabaigos daugiau laiko, nei sustabdymo terminas, Prekių sumontavimo ir perdavimo terminas pratęsimas tokiam laikotarpiui, kuriam jis buvo sustabdytas. 
8.5. Pirkėjas taip pat turi teisę sustabdyti Sutarties vykdymą, jeigu jam pagrįstai kyla įtarimų dėl nuomojamų Prekių kokybės ir reikia laiko patikrinti bei įsitikinti nuomojamų Prekių kokybe. Tokiu atveju Sutarties vykdymo stabdymas galimas iki 5 (penkių) darbo dienų. Sustabdytos Sutarties vykdymas atnaujinamas šios Sutarties 8.3 ir 8.4 papunkčiuose nustatyta tvarka. Pirkėjo galimybė pasinaudoti šia teise negali priklausyti nuo Tiekėjo valios ar būti jo įtakojama. 
8.7. Tiekėjui jokios papildomos išlaidos dėl Sutarties vykdymo stabdymo neatlyginamos.

9.  SUTARTIES NUTRAUKIMAS

9.1. Pirkėjas turi teisę vienašališkai nutraukti Sutartį, prieš 10 (dešimt) darbo dienų raštu pranešęs apie tai Tiekėjui, jeigu:
9.1.1. nuomojamų Prekių ar teikiamų Paslaugų kokybė neatitinka šioje Sutartyje nustatytų reikalavimų ir po raštiško Pirkėjo pranešimo/pretenzijos apie tai Tiekėjui, jis per Pirkėjo nurodytą terminą nepašalina trūkumų arba pašalina netinkamai;
9.1.2. Tiekėjas nevykdo arba netinkamai vykdo Sutartyje nurodytus įsipareigojimus ir po raštiško Pirkėjo pranešimo/pretenzijos apie tai Tiekėjui, jis per Pirkėjo nurodytą terminą nepašalina nurodytų trūkumų ir/ ar toliau nevykdo arba netinkamai vykdo sutartinius įsipareigojimus;
9.1.3. Tiekėjas sudaro subtiekimo sutartį be rašytinio Pirkėjo sutikimo;
9.1.4. atsiranda Lietuvos Respublikos viešųjų pirkimų įstatymo 90 straipsnio 1 dalyje nustatyti pagrindai;
9.1.5. Tiekėjas pažeidžia esmines Sutarties sąlygas. Šalys susitaria esminėmis Sutarties sąlygomis laikyti Sutarties 9.1.1, 9.1.2, 9.1.3 papunkčiuose nurodytus pažeidimus, taip pat techninėje specifikacijoje nustatytus reikalavimus, Prekių perdavimo terminą, Prekių ir Paslaugų įkainius, nepriklausomai nuo to, ar šiais pagrindais Sutartis nutraukiama, ar ne. Ši nuostata neapriboja galimybės kitų Sutartyje, jos prieduose ir iš Sutarties esmės kylančių įsipareigojimų pažeidimus kvalifikuoti esminiais, vadovaujantis Lietuvos Respublikos civilinio kodekso 6.217 straipsnio 2 dalimi. 
9.1.6. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai daro įtaką tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis;
9.1.7. Jeigu Sutartis nutraukiama dėl esminio Sutarties pažeidimo arba priimtas Pirkėjo sprendimas, kad Tiekėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais ir dėl to Pirkėjas pritaikė Sutartyje nustatytą sankciją arba priimtas teismo sprendimas, kuriuo tenkinamas Pirkėjo reikalavimas atlyginti nuostolius, patirtus dėl to, kad Tiekėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais, Pirkėjas ne vėliau kaip per 10 dienų Centrinėje viešųjų pirkimų informacinėje sistemoje Viešųjų pirkimų tarnybos nustatyta tvarka skelbia informaciją apie Sutarties neįvykdžiusį ar netinkamai ją įvykdžiusį Tiekėją (Tiekėjų grupės atveju – visus grupės narius), taip pat apie ūkio subjektus, kurių pajėgumais rėmėsi Tiekėjas (jeigu buvo remtasi) ir kurie su Tiekėju prisiėmė solidarią atsakomybę už Sutarties įvykdymą pagal LR viešųjų pirkimų įstatymo 49 straipsnio 5 dalį, jeigu pažeidimas įvykdytas dėl tos Sutarties dalies, kuriai jie buvo pasitelkti.
Bus laikoma, kad Tiekėjas vykdė Sutartį su dideliais trūkumais: Tiekėjas nesumontuoja ir neperduoda Prekių per nurodytą terminą, per kurį buvo pritaikyta Sutartyje numatyta sankcija už vėlavimą. 
Bus laikoma, kad Tiekėjas vykdė Sutartį su nuolatiniais trūkumais: jeigu Tiekėjas daugiau nei vieną kartą vėluoja sumontuoti ir perduoti Prekes ir Tiekėjui buvo pritaikyta sutartyje numatyta sankcija.
9.2. Pirkėjas turi teisę vienašališkai nutraukti Sutartį, nesilaikydamas Sutarties 9.1 papunktyje nustatyto termino, kai:
9.2.1. Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
9.3. Sutartis gali būti nutraukta raštišku abiejų Šalių susitarimu. 
9.4. Nutraukiant Sutartį parengiama ataskaita apie Sutarties nutraukimo dieną esančią Tiekėjo skolą Pirkėjui ir Pirkėjo skolą Tiekėjui.
9.5. Jei Sutartis nutraukiama Pirkėjo iniciatyva dėl Tiekėjo kaltės, Pirkėjo patirti nuostoliai ar išlaidos išieškomi iš Tiekėjo.
9.6. Sutartį nutraukus dėl Tiekėjo kaltės, be jam priklausančio atlyginimo už sumontuotas ir perduotas nuomai Prekes, Tiekėjas neturi teisės į kokių nors patirtų nuostolių ar žalos kompensaciją.

10. KITOS SUTARTIES SĄLYGOS

10.1. Sutartis įsigalioja nuo jos pasirašymo dienos ir galioja iki sutartinių įsipareigojimų įvykdymo.
10.2. Sutartis gali būti keičiama jos galiojimo laikotarpiu tik vadovaujantis Lietuvos Respublikos viešųjų pirkimų įstatymo 89 straipsnio nuostatomis. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.
10.3. Už Sutarties įsipareigojimų nevykdymą arba netinkamą vykdymą Sutarties Šalys atsako pagal Lietuvos Respublikoje galiojančius teisės aktus.
10.4. Sutarties Šalys įsipareigoja ne vėliau kaip per 5 darbo dienas informuoti viena kitą apie Šalių rekvizitų, bankų atsiskaitomųjų sąskaitų numerių pasikeitimus. Šalis, neįvykdžiusi šio įsipareigojimo, negali reikšti pretenzijų, kad kita Šalis pažeidė Sutartį, jei kita Šalis atliko veiksmus pagal paskutinius jai žinomus kitos Šalies rekvizitus.
10.5. Pirkėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Prekių perdavimo–priėmimo aktą ____________________________________________,						(pareigos, vardas, pavardė)
tel.: ____________________, el. paštas: ________________________. 
10.6. Tiekėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Prekių perdavimo–priėmimo aktą ____________________________________________,						(pareigos, vardas, pavardė)
tel.: ____________________, el. paštas: ________________________.
10.7. Pirkėjas paskiria asmenį, atsakingą už Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalį _________________________________, 						(pareigos, vardas, pavardė)
tel.: ____________________, el. paštas: ________________________.
10.8. Jei Sutartis pasirašyta ne elektroniniu ir (ar) nemobiliu parašu laikoma, kad Sutartis sudaryta dviem egzemplioriais, turinčiais vienodą teisinę galią, po vieną kiekvienai Šaliai. Jei Sutartis sudaryta elektroniniu ir (ar) mobiliu parašu laikoma, kad Sutartis sudaryta Šalių atstovams pasirašius elektroniniu ir (ar) mobiliu parašu, taip Šalims pasiliekant po Šaliai skirtą Sutarties egzempliorių.  
10.9. Vykdant šią Sutartį gauta informacija yra konfidenciali ir negali būti perduota tretiesiems asmenims be kurios nors iš Šalių raštiško sutikimo, išskyrus teisės aktų numatytus atvejus.
10.10. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
10.11. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
10.12. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
10.13. Be šių Sutarties sąlygų, jai taikomos ir Lietuvos Respublikos teisės aktuose numatytos tokios rūšies sutarčių sąlygos.

11. SUTARTIES PRIEDAI

11.1. Sutarties priedai yra neatskiriama šios Sutarties dalis:
11.1.1. 1 priedas. Telemetrinės transporto kontrolės sistemos nuomos techninė specifikacija, 9 lapai;
11.1.2. 2 priedas. Prekių perdavimo–priėmimo akto forma, 1 lapas;
11.1.3. 3 priedas. Tiekėjo pasiūlymas, ___ lapai;


12. ŠALIŲ ADRESAI IR REKVIZITAI

	PIRKĖJAS	
	TIEKĖJAS

	
	

	Įstaigos pavadinimas
	Įmonės pavadinimas

	Įstaigos adresas
	Įmonės adresas

	Įstaigos kodas 
PVM mokėtojo kodas
	Įmonės kodas 
PVM mokėtojo kodas

	Įstaigos kontaktiniai duomenys (telefonas, faksas)
	Įmonės kontaktiniai duomenys (telefonas, faksas)

	Įstaigos elektroninio pašto adresas  
	Įmonės elektroninio pašto adresas

	Atsiskaitomosios sąskaitos numeris
	Atsiskaitomosios sąskaitos numeris

	Bankas, banko kodas
	Bankas, banko kodas

	
	

	Įstaigos atstovo pareigų pavadinimas
Vardas, pavardė


	Įmonės atstovo pareigų pavadinimas
Vardas, pavardė

1 priedas

TELEMETRINĖS TRANSPORTO KONTROLĖS SISTEMOS NUOMOS TECHNINĖ SPECIFIKACIJA

__________________________

(Prekių perdavimo–priėmimo akto forma)

PREKIŲ PERDAVIMO–PRIĖMIMO AKTAS NR. _____

2026 m. _________ ___ d.
Vilnius

Tiekėjas – ______________________________ , atstovaujamas __________________________,
                                     (įmonės pavadinimas, kodas) 		       (pareigų pavadinimas, vardas, pavardė)
veikiančio pagal _______________________________,  vadovaudamasis 20___ m. _________ __ d.
       		 (atstovavimo pagrindas)
____________________________ viešojo pirkimo-pardavimo sutartimi Nr.  ___________/__________,
     (perkamų prekių pavadinimas)
sumontavo ir perdavė nuomai visas Prekes Pirkėjui laikantis visų Perkančiosios organizacijos nustatytų aplinkos apsaugos kriterijų (Sutarties 3.1.16 p).
 
Pirkėjas – ______________________________________________________, atstovaujamas 
                                    			 (įstaigos pavadinimas, kodas)
_________________________________________________________________________________,
                                           (pareigų pavadinimas, vardas, pavardė)
veikiančio pagal ____________________________________________________________________, 
                                              				 (atstovavimo pagrindas)
priėmė iš Tiekėjo visas prekes.
Atsižvelgiant į tai, Pirkėjas turi sumokėti Tiekėjui _______________ eurų ( ___________________) 
                                                                                       (suma skaičiais) 		(suma žodžiais)
Perdavė
____________________		___________ 			______________
  (pareigų pavadinimas)		(parašas)			(vardas, pavardė)
			
Priėmė
____________________		____________   		______________
  (pareigų pavadinimas)		(parašas)			 (vardas, pavardė)
			
_________________________

TIEKĖJO PASIŪLYMAS

Dėstymas

_____________________




